stanford-oval/wikipedia huggingface dataset:
אסטריקס הגאלי (סרט)
עלילת הסרט

לאחר הצגת הדמויות המרכזיות, הסרט עוקב אחר דמותו של אסטריקס כאשר הוא תוקף קבוצה של חיילים רומאים ביער. למרות כמות המספרים, אסטריקס עוזב בעוד הרומאים פצועים וחבולים כתוצאה מהפרעה לציד חזירי הבר שלו. כאשר המנהיג של הרומאים "פונוס בלונוס" חזר הם מתכוונים למצוא איך הגאלים קיבלו את כוחם העל טבעי. פונוס בחר מתנדב (באמצעות משחק הכיסאות) כדי להתחזות לגאלי ולהפריע לכפר. המפסידן חסר המזל הוא נמוך, רווי לשון ולא יוצלח בשם קאליגולה מינוס. הוא חבש פאה, שפם מזויף ולבוש גאלי מסורתי והגיע בשלשלאות דרך היער כאסיר, חיכה שהגאלים יצילו אותו. אסטריקס ואובליקס גילו אותו והצילו אותו במחשבה שהוא גאלי אמיתי מבלגיה.
כאשר נכנס לכפר הגאלים, דחק מינוס באסטריקס לחלוק איתו את סוד שיקוי הקסם איתו. הוא השתמש באותה טכניקה עם אשפיקס במטרה להשיג את השיקוי לעצמו. לפני שהוא הצליח לחטוף את השיקוי ולחזור למחנה, דמותו האמיתי של מינוס נחשפה בטעות בזמן ריקוד מסורתי. אסטריקס הסיר ממינוס את השפם המזויף. עדין היה עוצמתי בשיקוי, מינוס הצליח לברוח, בעוד הגאלים ניסו לעצרו ללא הצלחה.
פונוס בולונוס חקר את מינוס, אשר למד שעל מנת להשיג את שיקוי הקסם הם צריכים לחטוף את אשפיקס ולהביאו למחנה. אשפיקס נארב בידי הרומאים כאשר הוא אסף צמחי דבקון, אולם סירב לגלות את הסודות של שיקוי הקסם לפונוס. כאשר אשפיקס נכשל לחזור לכפר, אסטריקס הלך ליער על מנת לחפשו, שם הוא פוגש מוכר עם דילמה עם השוורים שלו. לאחר שהפיק תועלת מהרווח של אסטריקס, המוכר הסכים לקחת אותו אל מחנה הרומאים בעגלה, מוחבא בערמת עלים למשך הלילה. כאשר הגיעו אל המחנה, אסטריקס שמע את פונוס מדבר עם דקוריון להפיל את הקיסר. אסטריקס מצא את אשפיקס והגה תוכנית לשחררו. הוא נעצר בכאילו ושכנע את הרומאים שאשפיקס יוכל לשתף פעולה מאשר להתייסר. אשפיקס אז ליווה את הליגיונרים כשהוא אוסף את המרכיבים לשיקוי ביער. אולם שהוא התקשה למצוא תותי שדה (מפני שהם לא צומחים בעונה), אשפיקס ציווה על הרומאים לחפש רחוק בשבילם. כאשר הלגיונרים חזרו ים סלסלה מיוון, הגאלים אכלו את כל התותים ובקשו מהרומאים לאסוף עוד כאלה. זה גרם לפונוס להתייאש. אשפיקס אז התכונן להכין את השיקוי ללא התותים.
כאשר האמין שהשיקוי שהכין הוא אותו שיקוי שנותן עוצמה לגאלים, הרומאים שתו את השיקוי והבינו לרעתם שזה שיקוי שמצמיח שיער. רובם רחמו על אשפיקס כאשר צמחו להם זקנים ושיער ללא שליטה, דבר אשר הפך אותם לחסרי תועלת. אשפיקס אמר שהוא יוכל להמציא שיקוי נגד, כאשר ידעו שההשפעה תעבור למחרת. יחד עם הרומאים הם אספו את המרכיבים לשיקוי הקסם האמיתי, אשר הכין אותו רק לאסטריקס, ונוגדן, אשר הפסיק את צמיחת השערות. כאשר שניהם גברו על השובים, פונוס זכה לביקור פתע מיוליוס קיסר אשר ביקש לפגוש את הגאלים. אסטריקס גילה שפונוס תכנן להשתמש בשיקוי כדי להפיל את הקיסר, אשר שחרר את פונוס מחובותיו והעניק חופש לאסטריקס ואשפיקס, למרות שאמר להם שהם שוב ייפגשו.
דמויות ומדבבים

אסטריקס – רוג'ר קארל
אובליקס – ז'אק מורל
אשפיקס – לוסיאן רמבורג
לוחמאמיקס – פייר טורנדה
פונוס בלונוס – פייר טורנדה
מוכר – פייר טורנדה
חמשיריקס – ז'אק זאונו
קאליגולה מינוס – ז'אק זאונו
אסף רונאל

| --- | --- |

 לידה:  1981 (בן 44 בערך)
 מדינה:  ישראל ישראל
 עיסוק:  עיתונאי
 קישורים חיצוניים
 טוויטר:  https://twitter.com/AsafRonel
 
אסף רונאל (נולד בשנת 1981) הוא עיתונאי שעבד בעיתון הארץ. שימש כעורך חדשות החוץ והמדע בעיתון.
קורות חיים

רונאל נולד בשנת 1981 לפרופ' אילה רונאל, פרופסור לארכיטקטורה באוניברסיטת תל אביב, ולאיתן רונאל, בעל משרד ארכיטקטים עצמאי. בשנת 2006 הצטרף לעיתון הארץ כמתרגם מאנגלית וספרדית, משם התקדם לתפקיד עורך עמודים בעיתון. בהמשך שימש כעורך בדסק החוץ של עיתון "הארץ" ובמדור הדעות של העיתון. בשנת 2011 מונה רונאל לראש דסק החדשות באתר "הארץ" ועם איחוד מערכות האינטרנט והמהדורה המודפסת, מונה רונאל לראש דסק החדשות במערכת המאוחדת. מ-2013 ועד 2018 שימש עורך חדשות החוץ של העיתון. בשנת 2018 מונה רונאל לעורך חדשות המדע בעיתון.
בשנת 2018, בציוץ ברשת החברתית טוויטר, כינה רונאל את הפעילה החברתית שפי פז ואת חברת מועצת העיר תל אביב-יפו סוזי כהן צמח "מנהיגות התנועה היודו-נאו-נאצית נגד פליטים אפריקאים", זאת בשל חלקן במאבק נגד אוכלוסיית המסתננים והמהגרים הבלתי חוקיים האפריקאיים בשכונות דרום תל אביב. בעקבות הציוץ הגישו השתיים תביעת דיבה נגד רונאל, הכוללת פיצוי בסך 560 אלף שקל. בשנת 2020 קבע בית משפט השלום בתל אביב כי רונאל פגע בשמן של פז וכהן-צמח ועל כן מגיע להן פיצוי, אך פסק כי סכומו הכולל יהיה כ-30 אלף שקלים בלבד, זאת מכיוון שהתנהלות השתיים פגעה בשמן הטוב עוד בטרם התבטאותו של רונאל. השופט דחה גם את בקשת התובעות למחיקת הפרסום ולפרסום הכחשה והבהרה, ולא חייב את רונאל בהוצאות משפט "בהתחשב בכך שהסכומים שנפסקו לתובעות נמוכים במידה ניכרת ממה שתבעו ומהווים פחות מ-6% מהם".
בשנת 2021, בעקבות מבצע שומר החומות, התפטר רונאל מעיתון "הארץ" בעקבות מה שתיאר כ"כישלונם לדווח על התקיפה על ידי משטרת ישראל וקיצונים ישראלים נגד החברה הפלסטינית בישראל והצידוד במתנחלים וכוחות הביטחון".
לרונאל תואר ראשון בהיסטוריה מאוניברסיטת תל אביב. הוא מתגורר עם בת זוגו ושתי בנות ביפו.
הערות שוליים

↑  , "פוסט אורח: למה התפטרתי מעיתון הארץ", באתר "החברים של ג'ורג'", מאי 2021
↑  דוד אברהם‏, אסף רונאל ישמש כעורך חדשות החוץ של "הארץ", באתר וואלה, 10 בינואר 2013
↑  דוד ורטהיים, נועה פרייס‏, הארץ: האיחוד יוצא לדרך. ומה עומד מאחורי החילופים במוסף?, באתר וואלה, 24 במאי 2018
1 2  אורן פרסיקו, עיתונאי "הארץ" יפצה פעילות נגד זרים שכינה "ניאו-נאציות", באתר העין השביעית, 1 ביוני 2020
↑  , התקדים המסוכן בעניין שפי פז שמאיים על חופש הביטוי, מקור ראשון ‏ 01.06.2020.
↑  כפיר אדר, למה כתב 'הארץ' התפטר אחרי 15 שנה בעקבות מבצע 'שומר החומות'?, באתר אייס, 21 במאי 2021
| --- | --- |
בקרת זהויות :  NLI: 987012466766405171  VIAF: 5126169639244096580004   WorldCat (עם VIAF): 5126169639244096580004
דונטה דיווינצ'נזו

| --- | --- |

דיווינצ'נזו, 2021
 לידה:  31 בינואר 1997 (בן 27) ניוארק, דלאוור, ארצות הברית
 עמדה:  קלע
 גובה:  1.93 מטרים
 מספר:  0
 מכללה:  אוניברסיטת וילאנובה
 דראפט:  בחירה מספר 17, 2018 מילווקי באקס
 קבוצות כשחקן
 2018–2022   2022   2022–2023   2023–2024   2024–:  מילווקי באקס   סקרמנטו קינגס   גולדן סטייט ווריורס   ניו יורק ניקס   מינסוטה טימברוולבס
 הישגים כשחקן
 זכייה באליפות ה-NBA‏ (2020/2021) 2 זכיות בטורניר אליפות המכללות (2016, 2018)
דונטה דיווינצ'נזו (באנגלית: Donte DiVincenzo; נולד ב-31 בינואר 1997) הוא כדורסלן אמריקאי המשחק בקבוצת מינסוטה טימברוולבס מליגת ה-NBA, בעמדת הקלע.
קריירת תיכונים ומכללות

דיווינצ'נזו נולד בעיר ניוארק שבדלאוור, להורים אמריקאים ממוצא איטלקי. בשנים 2014 ו-2015 הוביל את קבוצת הכדורסל של "תיכון סלסיאנום" לשתי זכיות רצופות באליפות התיכונים של דלאוור, עם ממוצעים של 15.8 ו-22.9 נקודות בממוצע למשחק, בהתאמה. בסיום עונת 2015 נבחר לשחקן התיכונים המצטיין בדלאוור.
בשנת 2015 החל ללמוד באוניברסיטת וילאנובה אשר בפנסילבניה, והצטרף לקבוצת הכדורסל שלה יחד עם מיקל ברידג'ס וג'יילן ברנסון. במשחק התשיעי של עונתו הראשונה סבל משבר בעצם המסרק החמישית של רגלו הימנית, אשר השבית אותו ממשחק עד לסיום העונה. באותה עונה זכתה וילאנובה בטורניר אליפות המכללות בפעם השנייה בתולדותיה, בהובלתם של ג'וש הארט וראיין ארצ'ידיאקונו. בעונת 2016/2017 חזר למשחק פעיל, וקלע 8.8 נקודות בממוצע למשחק כשחקן ספסל.
בעונתו השלישית והאחרונה בווילאנובה, 2017/2018, רשם ממוצעים של 13.4 נקודות, 4.8 ריבאונדים ו-3.5 אסיסטים למשחק, והוביל את וילאנובה לזכייתה השלישית באליפות המכללות, לצד ברידג'ס, ברנסון, אריק פסקל ואומארי ספלמן. במשחק חצי הגמר מול אוניברסיטת קנזס קלע 15 נקודות, ובמשחק הגמר מול אוניברסיטת מישיגן הצטיין עם שיא קריירה של 31 נקודות (כולל 5 שלשות), 5 ריבאונדים, 3 אסיסטים ושתי חסימות, בניצחון קבוצתו בתוצאה 79–62. בסיום המשחק זכה בתואר השחקן המצטיין של הפיינל פור.
קריירה ב-NBA

בדראפט ה-NBA‏ 2018 נלקח דיווינצ'נזו בבחירה ה-17, על ידי מילווקי באקס. בנובמבר 2018 נפצע בעקב רגלו השמאלית ונאלץ להחמיץ 55 משחקים בעונת הרוקי שלו, וכן את כל משחקי פלייאוף 2019, בהם העפילה מילווקי לסדרת גמר האזור המזרחי. בעונתו השנייה עם הבאקס הפך לאחד משחקני הספסל המובילים של הקבוצה, ותרם 9.2 נקודות בממוצע למשחק.
במשחק השלישי של פלייאוף 2021 נפצע דיווינצ'נזו בכף רגלו, ונאלץ להחמיץ את המשך הפלייאוף. בהיעדרו, זכתה מילווקי באליפות ה-NBA השנייה בתולדותיה.
ב-10 בפברואר 2022 עבר לסקרמנטו קינגס בטרייד מרובע.
ב-1 ביולי 2022 חתם על חוזה לשנתיים בגולדן סטייט ווריורס.
ב-8 ביולי 2023 הצטרף לניו יורק ניקס וחתם על חוזה של 50 מיליון דולר ל-4 שנים.
בעונת הראשונה שלו במדי הניו יורק ניקס, עונת 23/24 רשם די וינצ'נזו עונת פריצה עם ממוצע של 15.5 נקודות למשחק, ונחשב לבורג מרכזי מאוד בהתקפה של הניקס בעונה זו אחרי ג'יילן ברונסון ובעקבות היעדרותו הממושכת של ג'וליוס רנדל בחלק מאוד גדול מן העונה.
ב-28 בספטמבר 2024 עבר בטרייד משולש  למינסוטה טימברוולבס ביחד עם ג'וליוס רנדל שבמסגרתו קארל-אנתוני טאונס עבר לניו יורק ניקס ובתמורה לכך הניקס קיבלו גם בחירת סיבוב ראשון של דראפט 2025 מדטרויט פיסטונס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | מילווקי | 27 | 0 | 15.2 | 0.403 | 0.265 | 0.750 | 2.4 | 1.1 | 0.5 | 0.2 | 4.9 |
| 2019/2020 | מילווקי | 66 | 24 | 23.0 | 0.455 | 0.336 | 0.733 | 4.8 | 2.3 | 1.3 | 0.3 | 9.2 |
| 2020/2021 | מילווקי | 66 | 66 | 27.5 | 0.420 | 0.379 | 0.718 | 5.8 | 3.1 | 1.1 | 0.2 | 10.4 |
| 2021/2022 | מילווקי | 17 | 0 | 20.1 | 0.331 | 0.284 | 0.852 | 3.5 | 1.7 | 0.6 | 0.2 | 7.2 |
| 2021/2022 | סקרמנטו | 25 | 1 | 26.6 | 0.362 | 0.368 | 0.839 | 4.4 | 3.6 | 1.5 | 0.2 | 10.3 |
| 2022/2023 | גולדן סטייט | 72 | 36 | 26.3 | 0.435 | 0.397 | 0.817 | 4.5 | 3.5 | 1.3 | 0.1 | 9.4 |
| 2023/2024 | ניו יורק | 81 | 63 | 29.1 | 0.443 | 0.401 | 0.754 | 3.7 | 2.7 | 1.3 | 0.4 | 15.5 |
| קריירה | קריירה | 354 | 190 | 25.4 | 0.428 | 0.376 | 0.771 | 4.4 | 2.8 | 1.2 | 0.3 | 10.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020 | מילווקי | 10 | 1 | 16.5 | 0.451 | 0.333 | 0.650 | 3.2 | 1.2 | 0.7 | 0.3 | 6.6 |
| 2021 | מילווקי | 3 | 3 | 23.3 | 0.188 | 0.167 | 0.000 | 6.3 | 2.7 | 1.0 | 0.3 | 2.7 |
| 2023 | גולדן סטייט | 13 | 1 | 18.1 | 0.375 | 0.341 | 0.667 | 3.0 | 2.8 | 0.8 | 0.2 | 5.5 |
| 2024 | ניו יורק | 13 | 13 | 35.8 | 0.419 | 0.425 | 0.867 | 4.0 | 2.6 | 1.2 | 0.9 | 17.8 |
| קריירה | קריירה | 39 | 18 | 24.0 | 0.404 | 0.377 | 0.758 | 3.6 | 2.3 | 0.9 | 0.5 | 9.6 |
הערות שוליים

↑  ביוגרפיה, באתר קבוצת אוניברסיטת וילאנובה
↑  סטטיסטיקות המכללות של דיווינצ'נזו, באתר sports-reference.com
↑  סטטיסטיקות המשחק בין וילאנובה למישיגן, באתר sports-reference.com
↑  דיווינצ'נזו זוכה בתואר השחקן המצטיין של הפיינל פור, באתר ESPN,‏ 3 באפריל 2018
↑  רשימת הנבחרים בדראפט 2018, באתר basketball-reference.com
↑  דיווינצ'נזו יחמיץ את כל המשך העונה, באתר bleacherreport.com,‏ 27 במרץ 2019
↑  Brady Klopfer, Warriors sign Donte DiVincenzo, Golden State of Mind, 1 July 2022
↑  טרייד גדול ב-NBA: קארל אנתוני טאונס עובר לניו יורק, ג'וליוס רנדל למינסוטה, באתר ynet, 28 בספטמבר 2024.
בנג'מין ניגרן

אריק בנג'מין ניגרן (שוודית: Erik Benjamin Nygren; נולד ב-8 ביולי 2001) הוא כדורגלן שוודי המשחק כקיצוני ימני במועדון הדני נורשלן.
קריירה

ניגרן התחיל לשחק כדורגל בגיל 5–6 במועדון המקומי אוטבינס. בגיל 12 הצטרף למחלקת הנוער של גטבורג. במאי 2018, בגיל 16, חתם ניגרן על חוזה מקצועני ראשון בגטבורג ל-3 שנים.
באוגוסט 2018, ערך ניגרן את הופעת הבכורה שלו בגביע השוודי. באוקטובר ערך את הופעת הבכורה שלו בליגת העל השוודית ובמחזור הסיום אף כבש צמד.
ביוני 2019, עבר ניגרן לגנק הבלגית תמורת כ-5 מיליון אירו. באוקטובר 2020 הושאל להירנביין ההולנדית ובינואר 2022 חתם בנורשלן הדנית.
הערות שוליים

↑  A-lagskontrakt för Benjamin, ifkgoteborg
אלכסנדר פלמברג

| --- | --- |

 לידה:  1880 ורשה, האימפריה הרוסית 
 פטירה:  24 בינואר 1926 (בגיל 46 בערך) ורשה, הרפובליקה הפולנית השנייה 
 הישג בולט:  היה מס' 22 בעולם בשנת 1916
 מד כושר מרבי:  2578 (יולי 1914)
 מדינה:  האימפריה הרוסית, פולין, אנגליה
 הערות:  יהודי
 
אלכסנדר פלמברג (בפולנית: Alexander Flamberg;‏ 1880 – 24 בינואר 1926), שחמטאי יהודי-פולני מוכשר עם רעיונות מעמיקים ומקוריים. בריאותו הרופפת מנעה ממנו מלממש את מלוא כוחותיו על לוח השחמט.
ביוגרפיה

פלמברג נולד בוורשה, וחי באנגליה בשנותיו המוקדמות, שם למד לשחק שחמט. לאחר ששב לוורשה, הפך פלמברג לאחד מהשחקנים החזקים ביותר בפולין. בשנת 1900 הגיע למקום השני, לאחר סלומון לאנגלבן, בתחרות ורשה. פלמברג זכה באליפות ורשה בשנים 1901 ו-1902. בתחרות האמנים החזקה שהתקיימה בלודז' בשנת 1906 הגיע פלמברג למקום השלישי, לאחר עקיבא רובינשטיין ומיכאל צ'יגורין.
בשנת 1910 ניצח פלמברג באליפות ורשה, לפני רובינשטיין, אך הפסיד בדו-קרב ביניהם +0 -4 =1 (+ ניצחונות – הפסדים = תוצאות תיקו). באותה שנה הגיע למקום השלישי, אחרי גרז רוטלוי ורובינשטיין בתחרות ורשה. בשנת 1911 חלק מקום שני-שלישי עם גרז סלווה אחרי רובינשטיין. בשנת 1911 הגיע פלמברג למקום השני, אחרי סטפן לויצקי באליפות כלל-רוסיה לחובבים שהתקיימה סנקט פטרבורג בשנת 1911.
בשנת 1912 חלק פלמברג מקום שישי-שביעי עם סרגיי פון פריימן בתחרות אבזיה. (ניצח: רודולף שפילמן). באותה שנה הגיע שני, אחרי רובינשטיין, בתחרות ורשה. פלמברג הגיע שני, אחרי יפים בוגוליובוב בתחרות לודז' והגיע למקום החמישי באליפות ברית המועצות השביעית שהתקיימה בווילנה (ניצח: רובינשטיין).
בשנת 1913 ניצח פלמברג בתחרות ורשה לפני אולדריך דוראס ומשה לובצקי. באותה שנה סיים בתיקו דו-קרב קצר עם דוראס +1 -1 וזכה בדו-קרב נגד בוגוליובוב +4 -0 =1. שני הדו-קרבות התקיימו בוורשה. בסוף השנה הגיע למקום השלישי, לאחר אלכסנדר אלכין ואהרון נימצוביץ' באליפות ברית המועצות השמינית שהתקיימה בסנקט פטרבורג. פלמברג ניצח בתחרות קרקוב שהתקיימה בשנת 1914.
בחודשים יולי אוגוסט 1914 פלמברג שיחק בתחרות מנהיים והגיע מקום 17 בתחרות שהופסקה. בעת שהופסקה הוביל אלכסנדר אלכין.  פלמברג ביחד עם עשרה שחקנים רוסים נוספים שהשתתפו בתחרות מנהיים, נכלאו בגרמניה לאחר הכרזת המלחמה נגד רוסיה, שלמעשה התחילה את מלחמת העולם הראשונה. בחודש ספטמבר 1914 ארבעה מהשחמטאים (אלכין, פדור בוגאטירצ'וק, סאבורוב וקופלמן) שוחררו והורשו לחזור לביתם. יתר השחקנים (בוגוליובוב, מליוטין, איליה רבינוביץ, פטר רומנובסקי, אלכסי סלזנייב ווינשטיין) נשארו ביחד כארבע שנים וקיימו שמונה תחרויות שחמט ביניהם. בתחרות הראשונה שהתקיימה בבאדן-באדן ניצח פלמברג. יתר התחרויות התקיימו בטריברג אים שוורצוואלד: בחמש מהתחרויות ניצח בוגוליובוב, באחת ניצח רבינוביץ' ובאחרונה חלקו רבינוביץ' וסלזנייב את המקום הראשון.
פלמברג הורשה לחזור לוורשה בשנת 1916 (מרכז פולין היה תחת שלטון גרמני). עם שובו חלק מקום רביעי-חמישי בתחרות בה ניצחו רובינשטיין ולובצקי. בשנת 1917 חלק מקום שלישי-רביעי (ניצח: רובינשטיין). בשנת 1919 הגיע למקום השני, אחרי בלסיצמן ולפני רובינשטיין. בשנת 1923 ניצח בתחרות ורשה לפני פאולין פרידמן.
בשנת 1924 חלק מקום ראשון עם לובצקי בתחרות ורשה. פלמברג נפטר בגיל צעיר יחסית בעיר מולדתו בשנת 1926.
משחק מפורסם

בספרם של ריינפלד וצ'רנב "אסטרטגיה וטקטיקה בשחמט" משנת 1933 כותבים השניים (עמ' 43–44) כי המשחק בין פלמברג ללויצקי מהתחרות שהתקיימה בסנקט פטרבורג בשנת 1914 הוא אחד מהמשמעותיים ביותר בהיסטוריה של השחמט. "כאשר בוחנים את מסעי הפתיחה ואת מהלך המשחק, קשה להאמין שהמשחק התקיים בשנת 1914. הפיאנקטו הכפול של הרצים, הפעילות בשני האגפים ולאחר מכן התמרונים עם הפרשים השחורים ומיקום המלכות על האלכסונים הארוכים, כל הרעיונות הללו, כפי שאנו יודעים, היו ההשגים המאוחרים של ההיפרמודרניים".
הערות שוליים

↑  Name Index to Jeremy Gaige’s CHESS TOURNAMENT CROSSTABLES, באתר ETexts & EBooks, עמוד 76
↑  Das unvollendete Turnier: Mannheim 1914, באתר ChessBase
↑  Edward Winter,‏ Chess Notes Archives [9], הערה 3692, באתר Chess History Center
↑  
Alexander Flamberg – Stepan Mikhailovich Levitzky


All-Russian Masters’ Tournament, St Petersburg, 16 January 1914
Queen’s Indian Defence


1 d4 Nf6 2 Nf3 b6 3 g3 Bb7 4 Bg2 e6 5 O-O Be7 6 b3 O-O 7 Bb2 d6 8 c4 Nbd7 9 Nbd2 c5
10 Ne1 Qc7 11 Rc1 Bxg2 12 Nxg2 Qb7 13 Ne3 cxd4 14 Bxd4 Nc5 15 Qc2 Nce4 16 Nxe4 Nxe4 17 Qb2 e5 18 Bc3 Bg5 19 f4 exf4 20 gxf4 Bf6 21 Bxf6 Nxf6 22 Rcd1 Qe4 23 Rf3 Nh5 24 Nd5 Rae8 25 Kf2 Qf5 26 Rg1 f6 27 Qb1 Qc8 28 Qd3 f5 29 Qc3 Kh8 30 Rh3 Nf6
31 Rxg7 Kxg7 32 Rg3+ Kh6 33 Nxf6 Re6 34 Rg5 Qc5+ 35 Kf1 and wins.
| --- | --- |
בקרת זהויות :  ISNI: 0000 0003 9095 1725  NTA: 140653589  VIAF: 284650018   WorldCat (עם VIAF): 284650018
אמיל הולם

אמיל אלפונס הולם (בשוודית: Emil Alfons Holm; נולד ב-13 במאי 2000 בגטבורג שבשוודיה) הוא כדורגלן שוודי המשחק בעמדת המגן הימני בקבוצת בולוניה מהסרייה א' ובנבחרת שוודיה.
קריירת מועדונים

הולם גדל במחלקות הנוער של אנברגס IF וגטבורג. הוא ערך 37 הופעות ליגה בקבוצה הבוגרת של גטבורג במסגרת ליגת העל השוודית, בהן הבקיע שני שערים.
ב-27 בינואר 2021 חתם הולם בסונאוסקה פובולד מליגת העל הדנית. ב-26 באוגוסט 2021 חתם בספציה מהסרייה א', והושאל בחזרה לסונאוסקה פובולד לעונת 2021/2022. בסך הכל ערך 39 הופעות ליגה בסונאוסקה פובולד, בהן הבקיע ששה שערים.
בעונת 2022/2023 שיחק הולם בספציה במסגרת הסרייה א'. הוא ערך 20 הופעות ליגה בעונה זו, בהן הבקיע שער אחד.
קריירה בינלאומית

ב-16 בנובמבר 2022 ערך הולם את הופעת הבכורה שלו בנבחרת שוודיה, בניצחון 2-1 על נבחרת מקסיקו במשחק ידידות.
תארים

הגביע השוודי (1): 2019/2020
אטאלנטה
הליגה האירופית: 2023/2024
הגברת השנייה של ארצות הברית
ראו גם

הגברת הראשונה של ארצות הברית
הערות שוליים

1 2  Safire, William (2008). Safire's Political Dictionary. Oxford University Press. p. 249.
↑  Purcell, Edward (2010). Vice Presidents: A Biographical Dictionary. InfoBase. p. 237.
↑  "Mrs. Lynne Cheney". whitehouse.gov. The White House. Retrieved 2008-10-13.
↑  נוסח הנאום באתר המפלגה הדמוקרטית
אווצאנו

| --- | --- |
סמל אווצאנוסמל אווצאנו

 מדינה:  איטליה איטליה
 בירת העיר:  Avezzano 
 שטח:  104.08 קמ"ר
 גובה:  695 מטרים
 אוכלוסייה:  ‏
  ‑ בעיר:  40,661 (1 בינואר 2023)
 קואורדינטות:  42°01′52″N 13°25′35″E﻿ / ﻿42.030975°N 13.426372222222°E﻿ / 42.030975; 13.426372222222 
 אזור זמן:  UTC+1
 https://comune.avezzano.aq.it/
 he
 
אווצאנו (באיטלקית: Avezzano) היא עיר וקומונה עם אוכלוסייה של 40,776 תושבים, הממוקמת במחוז אברוצו, נפת ל'אקווילה, איטליה. זוהי העיר השנייה בגודלה בנפה והשישית במחוז. אווצאנו תועדה כמרכז עירוני החל מהמאה התשיעית. העיר נחרבה ברעידת אדמה עזה ב-1915 (אנ') שבה נספו 30 אלף מתושביה. היא נבנתה מחדש לאחר הפצצת בנות הברית ב-1944 במהלך מלחמת העולם השנייה.
העיר משמשת כמרכז המסחרי, התעשייתי והחקלאי העיקרי של אזור מרסיקה (אנ'), עם תעשיות היי-טק חשובות וחוות לוויינים גדולה של חברת טלספזיו (אנ') (מרכז החלל פוצ'ינו (אנ')).
היסטוריה > מקור השם

ישנן אטימולוגיות נפוצות שונות לשם העיר: מ"Ad Vetianum" שפירושו "למשפחת Vetia"; מ-"Avidianum" או "fundus Avidianus" שמקורו באבידיוס האציל השוכן בעיירה הסמוכה אלבה פוקנס (אנ') או מ-"Ave Jane", קריאה לאל הרומי יאנוס .
היסטוריה > ההיסטוריה הקדומה ביותר

נוכחותם של ציידים מתוארכת לתקופה הפלאוליתית לפני כ-18,000 עד 14,000 שנים. ישנם מספר אתרים המעידים על נוכחותם של בני אדם בתקופה הפרהיסטורית, כמו במערת צ'יצ'ו פליצ'ה (איט') הממוקמת דרומית לאווצאנו. ההתיישבות הגדולה והמשמעותית הראשונה באזור החלה עם עבודות הבנייה לניקוז האגם הפוקיני עליהן הורה הקיסר קלאודיוס במאה הראשונה לספירה.
היסטוריה > ימי הביניים

בשנת 591 היה האזור בשליטתם של אריולף (אנ') ודוכסות ספולטו. לאחר אמצע שנות ה-700, תרם קרל הגדול את גאסטלד (אנ') המארסי (אנ') ואת כל אדמות הדוכסות למדינות האפיפיור. זהו מקורו של מחוז המארסי שהתקיים בעבר. בימי הביניים המאוחרים, בעת המאבק בין הגואלפים ובין הגיבלנים, הוביל ניצחונו של שארל הראשון להשמדת אלבה ופייטראקווריה שאנשיה צידדו בקונראדין, דוכס שוואביה (אנ'), שהובס לאחר קרב טליאקוצו (אנ') שנערך ב-1268 כחמישה קילומטרים ממערב לאווצאנו. במאה הארבע עשרה הסתיים באווצאנו תהליך האיחוד של הכפרים השונים המרכיבים את המרכז העירוני.
היסטוריה > התקופה המודרנית המוקדמת

במאה ה-15 הייתה אווצאנו תחת שלטונו של וירג'יניו אורסיני, שבנה את מצודת אורסיני ב-1490. מעט מאוחר יותר גברה משפחת קולונה על אורסיני. שלטונם נמשך כשלוש מאות שנים. ב-1565 הורחבה מצודת אורסיני על ידי מרקנטוניו קולונה והוסבה מאוחר יותר לארמון מבוצר - מצודת אורסיני-קולונה.
היסטוריה > התקופה המודרנית המאוחרת

אווצאנו שכנה פעם על גדות האגם הגדול ביותר בחצי האי האיטלקי, אגם פוצ'ינו, שיובש בסוף המאה ה-19. לאחר ניקוז האגם, שטח אדמה גדול הפך זמין לעיבוד חקלאי והאזור עבר צמיחה משמעותית. העיר נהרסה כליל על ידי אחת מרעידות האדמה הקשות ביותר שתועדו בהיסטוריה של איטליה בבוקר המוקדם של 13 בינואר 1915, כשרק בית פאלאצי ואגף של מצודת אורסיני-קולונה נשארו עומדים על תילם. יותר מ-30,000 בני אדם נספו. רחובות העיירה נבנו אז מחדש לחלוטין בקווים ישרים ומקבילים, עם שטחים ירוקים רחבים ווילות בסגנון ליברטי (אנ') המושפע מהאר נובו..
בתקופת מלחמת העולם הראשונה ומלחמת העולם השנייה שכן בקרבת העיר מחנה השבויים אווצאנו (אנ') שבו נכלאו שבויי מלחמה זרים. במהלך מלחמת העולם השנייה, בין ספטמבר 1943 ומאי 1944 הופצצה סביבת העיר (איט') 93 פעם על ידי חילות האוויר של בנות הברית ו-70% מהמבנים ששוקמו לאחר רעידת האדמה של 1915 נהרסו שוב. אווצאנו שוחררה על ידי כוחות מצבא ניו זילנד (דיוויזיית ניו זילנד השנייה (אנ')) ב-10 ביוני 1944.
גאוגרפיה

העיר ממוקמת מצפון-מערב לעמק פוצ'ינו. הוא נשלטת בצפון על ידי רכס מונטה ולינו (אנ') וממערב על ידי רכס מונטה סלביאנו (אנ'). אווצאנו נחשבת לאזור העירוני של מרסיקה, תת-אזור אברוצו הכולל 37 רשויות, בסך הכל כ-134,000 תושבים. העיר ממוקמת כ-100 קילומטרים מזרחית לרומא, 110 ק"מ מערבית לפסקארה ו-55 ק"מ דרומית ל- ל'אקווילה.
גאוגרפיה > טופוגרפיה

המרכז העירוני של העיר העתיקה סובב סביב כיכר מצודת אורסיני-קולונה. במזרח השטח משתרע עד לכפרים סן פלינו ופטרנו. גובה העיר מעל פני הים נע בין גובה של 695 מטר בדרום העיר ובין גובה 740 מטר בצפון העיר.
גאוגרפיה > אקלים

בגלל מיקומה הגאוגרפי, הממוקם ברמה מישורית המוקפת בגבעות המתנשאות בחלקן להרים, אווצאנו מאופיינת באקלים הררי ים תיכוני. בהתבסס על ממוצעים אקלימיים לתקופה 1951–2000 שפורסמה על ידי הסוכנות לאקלים של אברוצו, וממוצעים אקלימיים הקשורים לשלושים שנות ייחוס 1961–1990, הטמפרטורה הממוצעת של החודש הקר ביותר, ינואר עמדה על +2,0 °C; זה של החודש החם ביותר, אוגוסט, +20.5 מעלות צלזיוס. בקיץ לפעמים הטמפרטורות עולות על 30 מעלות צלזיוס. סיווג האקלים הוא: אזור E, 2561 GR / G.
אתרים מרכזיים באזור

לעיר, לאחר שנהרסה כליל ברעידת האדמה של 1915, אין מונומנטים בעלי עניין מיוחד כפי שיש במקומות אחרים באזור אברוצו. עם זאת, ניתן לראות כמה שרידים חשובים מההיסטוריה העתיקה שלה.
אתרים מרכזיים באזור > מצודת אורסיני-קולונה

המצודה נבנתה בשנת 1490 על ידי ג'נטילה וירג'יניו אורסיני, שבנה אותה סביב מגדל מימי הביניים שהיה קיים במאה ה-12; המצודה מרובעת, עם מגדלים עגולים בפינות. את בניית המצודה הוביל כנראה המהנדס פרנצ'סקו די ג'ורג'ו מרטיני (אנ'). במאה השש עשרה הורחבה המצודה בהוראת מרקנטוניו קולונה, והפכה לבית מגורים אלגנטי. המצודה ניזוקה קשות ברעידת האדמה של 1915, היא שוקמה חלקית לאחר 1990.
אתרים מרכזיים באזור > מנהרות קלאודיוס

המנהרות ממוקמות מדרום לעיר. הם נבנו על ידי הקיסר קלאודיוס בין השנים 41 ל-52 לספירה, שבאמצעותם עשה הקיסר את הניסיונות הראשונים לייבש את אגם פוקינו הענק. כדי ליצור את המנהרות נדרשו 25,000 עבדים. הם חפרו 32 בארות ושש מנהרות. האגם היה מרוקן ברובו, אך עם נפילת האימפריה הרומית נחסמו המנהרות והאגם חזר למפלסו הקודם. מאות שנים מאוחר יותר, אלסנדרו טורלוניה (אנ') השלים את העבודה על ידי ניקוז אגם פוצ'ינו, כשבנה על הפרויקט המקורי של הקיסר קלאודיוס והפך את קרקעית האגם הגדול למישור חקלאי פורה. בשנת 1977 נפתחו המנהרות כפארק ארכאולוגי.
אתרים מרכזיים באזור > קתדרלת סן ברטולומיאו

קתדרלת סנט ברתולומיאו נבנתה בשנת 1000 ותועדה במאה השלוש עשרה. לאחר הריסתה כתוצאה מרעידת האדמה של 1915, היא נבנתה מחדש לאחר 1940 בכיכר המרכזית החדשה של אווצאנו. החזית היא טרוורטין נאו-רנסאנסי. שלושת השערים מכוסים בפסיפסים המתארים את ישו ושני המגינים של אווצאנו, מריה הבתולה וברטולומיאו הקדוש. הכנסייה שבתוכה מציגה שלוש ספינה (אדריכלות) ספינות גדולות ועוגב יקר ערך שהוצב בכנסייה בשנת 1955.
אתרים מרכזיים באזור > כנסיית מדונה די פייטרקווריה

הכנסייה המקורית, הנמצאת על מונטה סלביאנו, נהרסה על ידי צ'ארלס הראשון מאנז'ו לאחר קרב טאגליאקוצו ב-1268 ונבנתה מחדש כמה מאות שנים מאוחר יותר. ב-1915 לא נגרם לה נזק חמור והיא שימשה כבית לניצולים רבים מהאסון.
אתרים מרכזיים באזור > אלבה פוקנס

שבעה קילומטרים מצפון לעיר ממוקם האתר הארכאולוגי הרומי אלבה פוקנס (אנ'). העיר נוסדה על ידי רומא כמושבה לטינית בין השנים 304 ל-303 לפני הספירה בשטח האאקי (אנ'), על גבול המרסי, במיקום אסטרטגי. האתר הארכאולוגי נמצא על גבעה הממוקמת צפונית לנתיב המשותף לוויה ולריה (אנ') ולוויה טיבורטינה (אנ') - הדרכים העתיקות מרומא לאזורי הים האדריאטי. חפירות ארכאולוגיות בוצעו מאז 1949 על ידי אוניברסיטת לובן בבלגיה, בראשות פרופסור פרננד דה ויסשר. באתר שרידי העיר ואמפיתיאטרון.
אתרים מרכזיים באזור > שמורת הטבע של מונטה סלביאנו

שמורת הטבע, שהוקמה בשנת 1999, נמצאת על מונטה סלביאנו ומשתרעת על פני 722 דונם ממערב לאווצאנו. יש בה מגוון עשיר של צמחים ומינים שונים של בעלי חיים המאפיינים את החי והצומח שלו. במרכז השמורה ממוקמת כנסיית המדונה של פיטרקווריה, מוקפת במסלולים רבים אותם פוקדים ספורטאים וחובבי טבע.
כלכלה > חקלאות

חוות רבות במישור פוצ'ינו מגדלות ירקות. פופולרי במיוחד הוא תפוח האדמה Fucino שקיבל את ההכרה בתווית האיכות "אינדיקציה גאוגרפית מוגנת". ירק מובחן נוסף הוא גזר רמות פוצ'ינו (PGI), צנוניות, ומיני גידולי צומח נוספים. 25% מהתמ"ג החקלאי באברוצו מגיע ממישור פוצ'ינו.